El Ujed
<s>El Ujed (arapski: اﻟﻮادي/ Al-Wādī, berberski: Suf) što na obadva jezika znači vadi je grad od 186,525 stanovnika na sjeveroistoku Alžira u Pokrajini El Ujed u kojoj je administrativni centar.</s>

<s>Geografske karakteristike</s>

<s>El Ujed je najveći grad u Oazi Suf u sjevernoj Sahari, udaljen oko 80 km zapadno od granice sa 
Tunisom.</s><s>Oaza Suf duga 40 km u smjeru sjeverozapad-jugoistok, tako se zove po istoimenom vadiju koji protiče koji teče kroz nju, okružena je pješčanim dinama 
Velikog Istočnog Erga, pa je pijesak doslovno progutao korito vadija koji je nekad davno tekao prema istoku.</s>

<s>El Ujed je neobično mjesto uskih vijugavih sokaka i kockastih kuća od adobe opeke sa kupolama umjesto krova.</s><s>Njegove zbijene kuće stvaraju sliku - grada hiljadu kupola, kako ga 
je nazvala francuska spisateljica i avanturist Isabella Eberhardt (1877.-1904).</s><s>Grad ima i specifičnu džamiju - utvrdu sa arkadama i lukovima, jednu neobičnu mješavinu maursko - 
rimskih utjecaja.</s>

<s>Stanovnici te oaze poznati su po neobičnom (i mukotrpnom) načinu na koji uzgajaju palme datulje.</s><s>Prvo u pijesku iskopaju krater dovoljno blizu podzemnih voda 
vadija, onda u koncentričnim krugovima zasade palme da one rade štit od pješčanih oluja i pijeska koji bi inače zatrpao krater.</s><s>Na taj način šire taj 
gaj dokle god je to moguće.</s>

<s>Historija</s>

<s>Oaza Suf dugo je bila naseljena Berberima, prvi Arapi stigli su u 7. vijeku.</s><s>Prve stalne kuće u naselju počele su nicati kad su se stanovnici počeli baviti uzgojem palmi, umjesto 
kao dotada nomadskim stočarstvom koje je postalo nemoguće zbog širenja pustinje.</s><s>Naselje je postalo obavezno odmorište, pojilište i suk saharskih karavana.</s>

<s>Još od 1947.</s><s>El Ujed je postao tajni prolaz za gerilce FLN-a na njihovom putu za Planine Aures.</s>

<s>Administrativni centar svih tadašnjih naselja u oazi i općina ograničanih prava (commune mixte) postao je za Francuske kolonijalne vlasti 1892.</s><s>Status punopravne općine dobio je dekretom 20. januara 1958.</s>

<s>Privreda</s>

<s>El Ujed je regionalni administrativno- trgovački centar, poznat je po odličnim datuljama i rukotvorinama, tepisima i tkaninama.</s>

<s>Izvori</s>

<s>Vanjske veze</s>

<s>El Oued Algérie - Guide et photos</s>

<s>Gradovi u Alžiru</s>

